S-4495/2021

Mál þetta, sem dómtekið var 8. desember sl., er höfðað með tveimur ákærum. Málin voru sameinuð við fyrirtöku málsins 8. desember 2021. Fyrsta ákæran er útgefinni af lögreglustjóranum á höfuðborgarsvæðinu 21. september 2021, á hendur H-kk-þgf S-kk-þgf, kt. 000000- 0000, [ ---], 108 Reykjavík, fyrir fíkniefnalagabrot með því að hafa, laugardaginn 21. september 2019, haft í vörslum sínum 46,42 grömm af amfetamíni, sem lögregla fann við leit í íbúð ákærða að [ ---] í Reykjavík, 3 h. v., og lagði hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á 46,42 grömmum af amfetamíni sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Önnur ákæran í málinu var gefin út af lögreglustjóranum á höfuðborgarsvæðinu 30. nóvember 2021, á hendur ákærða fyrir fíkniefnalagabrot með því að hafa, laugardaginn 3. október 2020, haft í vörslum sínum 71,30 gaf maríhúana, sem lögreglumenn fundu við húsleit á heimili ákærða að [ ---] í Reykjavíkog hald var lagt á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á 71,30 gaf maríhúana og 24,10 gaf óþekktum efnum sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 2018 og 1. mgr. 69. gr. almennra hegningarlaga nr. 19/1940.

Á kærði hefur játað skýlaust fyrir dómi þá háttsemi sem honum er gefin að sök samkvæmt ákærunum. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærunum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákærunum. Ákærði krefst vægustu refsingar sem lög leyfa. Þá er krafist hæfilegrar þóknunar til handa verjanda.

Ákærði er fæddur í nóvember 1963. Samkvæmt framlögðu sakavottorði, dagsettu 23. nóvember 2021, á ákærði nokkurn sakaferil að baki sem nær aftur til ársins 1994.

Frá því ári hefur ákærða meðal annars fjórum sinnum verið gerð refsing fyrir brot gegn ákvæðum laga nr. 65/1974 um ávana- og fíkniefni. Brot ákærða eru réttilega heimfærð til refsiákvæða en brot gegn ákvæðum laga nr. 65/1974 um ávana- og fíkniefni geta varðað allt að 6 ára fangelsi, sbr. 5. gr. laganna. Við ákvörðun refsingar horfir til refsiþyngingar sakaferill ákærða. Á hinn bóginn horfir til refsimildunar skýlaus játning ákærða fyrir dómi og hjá lögreglu. Einnig verður litið til þess sem kom fram í máli verjanda ákærða að ákærði sé að vinna í sínum málum, hafi farið í meðferð við vímuefnavanda sínum og sé edrú.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 46,42 grömm af amfetamíni, 71,30 grömm af maríhúana og 24,10 grömm af óþekktum efnum, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef J-kk-ef lögmanns, 212.040 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir L-kvk-þf Á-kvk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf S-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 46,42 grömm af amfetamíni, 71,30 grömm af maríhúana og 24,10 grömmaf óþekktum efnum.

Ákærði greiði málsvarnarþóknun skipaðs verjanda síns, B-kk-ef J-kk-ef lögmanns, 212.040 krónur.

S-kk-nf Ö-kk-nf C-kk-nf